**ELTE TTK HÖK KÜLDÖTTGYŰLÉSI BESZÁMOLÓ**

**TANULMÁNYI ELNÖKHELYETTES**

Rádl Attila

2017. 03. 07. – 2017. 04. 29.

**Időrendi bontás:**

2017. 03. 09. – ELTE TTK Tanulmányi- és Oktatási Bizottság ülése

2017. 04. 04. – ELTE TTK HÖK Küldöttgyűlés rendkívüli ülése

2017. 04. 05. – ELTE TTK Kari Tanács ülése

2017. 04. 06. – ELTE HÖK Küldöttgyűlés ülése

2017. 04. 19. – ELTE HÖK rendkívüli elnökségi ülés

2017. 04. 20. – ELTE TTK Tanulmányi- és Oktatási Bizottság ülése

**Tantervek felülvizsgálata**

A tantervek egy része elfogadásra került, a kimaradó szakok esetében pedig csupán egyes részletek tisztázása szükséges. Koncepcionális változás mindössze néhány szaknál történt, nagyrészt a már meglévő alapokra épülő tantervek racionalizálására került sor. A kontaktórák, az előfeltételek és a vizsgák számának optimalizálása mindenhol megvalósult, azonban ez nem jár feltétlenül együtt az elvárt tananyag csökkenésével. A beadandók jelentősége ezzel párhuzamosan várhatóan növekedni fog.

**Tankörök kérdése**

A legutóbbi választmányi ülésen napirenden voltak különböző lehetséges megvalósítási formák. A szakterületek közötti különbségek miatt rendkívül nehéz egységes álláspontot megfogalmazni. Az előzetes tervek szerint valamennyi hallgató a gólyatáborok előtt kerül véletlenszerűen beosztásra, hogy a közösség építése már az első egyetemi rendvezvény alatt megkezdődhessen. Számos szakon fordulnak elő választható emelt tárgyak már az első félév folyamán is, így a tárgyfelvétel során szükség lesz korrekciókra a beosztás terén. További egyeztetések kellenek a Kar vezetésével a gördülékeny bevezetés érdekében. A tankörök előremutató működésében rendkívül nagy felelőssége van a mentoroknak. A kialakult szokások szerint a mentorrendszer elsődleges feladata a közösség építése. A gólyák tanulmányi előmenetelének figyelemmel követése a tankörök bevezetése esetén elengedhetlen lesz. A mentorrendszer hátralévő képzésein és tájékoztatóin hangsúlyosan fel kell erre hívni a figyelmet.

**Tanulmányi- és Oktatási Bizottság**

A TOB ülésén a Kar Kiváló Hallgatója Oklevélre felterjesztettekről történt szavazás. Az odaítélés menetének megváltoztatásával az intézetek tettek javaslatot az általuk kiemelkedőnek tartott hallgatókra. A beérkező javaslatok kisebb fennakadásoktól eltekintve időben megérkeztek, így összesen 29 hallgatóra tett javaslatot továbbított a Bizottság. A díj odaítélése a következő Kari Tanács alkalmával kerül napirendre, és a szokásoknak megfelelően az Eötvös-napi ünnepség keretei között történik meg az oklevelek átadása. A Köztársasági ösztöndíj szempontrendszerének megvitatására a következő TOB ülésen kerül sor, az egyik fő kérdésnek tűnik az ösztöndíjjal korábban is támogatottak helyzete. Egy javaslat szerint csupán az utolsó elnyert pályázat leadásától számított tevékenységek kerülnének pontozásra.

**Kar Kiváló Oktatója szavazás**

A Kar Kiváló Oktatójára az Önkormányzat delegáltjai tesznek javaslatot a Kari Tanács Eötvös-napot megelőző ülésén. A vélemények megismerése érdekében az ELTE HÖK közreműködésével Neptunon keresztül kérdőív került kiküldésre. Közel 700 kitöltés érkezett - ami közel az eddigi kitöltések tízszeresének felel meg - így ezt a gyakorlatot célszerű a jövőben is folytatni.

Az alakuló ülés alkalmával nem pályázok a tisztségre, így szeretném mindenkinek megköszönni a közös munkát!

A választási ciklus teljes egészét lefedő beszámolók az alábbi helyeken találhatóak:

<http://ttkhok.elte.hu/sites/default/files/kgy-anyagok/2016-09/beszamolo_taneh_2016_09_10.pdf>

<http://ttkhok.elte.hu/sites/default/files/kgy-anyagok/2016-11/beszamolo_taneh_2016_11_15.pdf>

<http://ttkhok.elte.hu/sites/default/files/kgy-anyagok/2017-01/beszamolo_taneh_2017_01_05.pdf>

<http://ttkhok.elte.hu/sites/default/files/kgy-anyagok/2017-03/beszamolo_taneh_2017_03_07.pdf>

Köszönöm, hogy elolvastad a beszámolómat. Amennyiben kérdésed, észrevételed lenne, keress nyugodtan elektronikusan a taneh@ttkhok.elte.hu címen vagy személyesen!

Budapest, 2017. április 29.

Rádl Attila

Tanulmányi elnökhelyettes

ELTE TTK HÖK